جاوید احمدی

جاوید احمدی(پیدائش: 2 جنوری 1992ءقندوز)  افغانستان قومی کرکٹ ٹیم کا ایک کرکٹ کھلاڑی ہے۔ جو دائیں ہاتھ کا بلے باز اور دائیں ہاتھ سے آف بریک گیند کرتا ہے۔ وہ اس وقت افغانستان کی قومی کرکٹ ٹیم کی نمائندگی کر رہے ہیں۔ وہ ان گیارہ کرکٹ کھلاڑیوں میں سے ایک تھے جنہوں نے جون 2018ء میں بھارت کے خلاف افغانستان کے پہلے ٹیسٹ میچ میں کھیلا۔

کیرئیر
احمدی نے پہلی بار عمر کے گروپ کرکٹ میں افغانستان کی نمائندگی کی، اور وہ افغانستان کی انڈر 19 کرکٹ ٹیم کا رکن تھا جس نے تاریخ میں پہلی بار 2010ء کے آئی سی سی انڈر 19 کرکٹ ورلڈ کپ کے لیے نیوزی لینڈ میں کوالیفائی کیا۔ احمدی نے عالمی کپ کے دوران افغانستان کی نمائندگی کی۔احمدی کا سینئر ڈیبیو 2010ء آئی سی سی ورلڈ کرکٹ لیگ ڈویژن ون کے وارم اپ میچ میں سکاٹ لینڈ کے خلاف ہوا۔ اس ٹورنامنٹ کے دوران اس نے لسٹ-اے کرکٹ میں ڈیبیو کیا اور اسکاٹ لینڈ کے خلاف ایک روزہ بین الاقوامی کرکٹ میں بھی ڈیبیو کیا۔ اس نے ٹورنامنٹ کے دوران ایک اور ایک روزہ کھیلا، جو میزبان ہالینڈ کے خلاف تھا۔ اس نے مزید دو ایک روزہ کھیلے ہیں، جو دونوں 2010ء میں افغانستان کے اسکاٹ لینڈ کے دورے کے دوران اسکاٹ لینڈ کے خلاف کھیلے تھے۔اب تک اپنے 47 ون ڈے میچوں میں احمدی نے 18.83 کی بیٹنگ اوسط سے 1049 رنز بنائے ہیں، جس کا زیادہ اسکور 81 ہے۔ اس دوران میدان میں اس نے 11 کیچ لیے ہیں۔

اول درجہ کرکٹ
احمدی کا اول درجہ ڈیبیو 2009-10ء کے آئی سی سی انٹرکانٹینینٹل کپ میں کینیا کے خلاف ہوا تھا۔ میچ کے دوران اس نے 11 اور 55 کے اسکور بنائے، جو کہ ان کی پہلی اول درجہ نصف سنچری تھی۔ ستمبر 2018ء میں، انہیں افغانستان پریمیئر لیگ ٹورنامنٹ کے پہلے ایڈیشن میں کابل کے اسکواڈ میں شامل کیا گیا تھا۔

ٹیسٹ کرکٹ
مئی 2018ء میں، انہیں بھارت کے خلاف کھیلے گئے اپنے افتتاحی ٹیسٹ میچ کے لیے افغانستان کے دستے میں شامل کیا گیا تھا۔ اس نے 14 جون 2018ء کو، بھارت کے خلاف، افغانستان کے لیے اپنا ٹیسٹ ڈیبیو کیا تھا۔ فروری 2019ء میں، انہیں آئرلینڈ کے خلاف میچ میں ٹیسٹ دستے میں شامل کیا گیا تھا۔

مزید دیکھیے
 کرکٹ
 ٹیسٹ کرکٹ
 افغانستان قومی کرکٹ ٹیم
 افغانستان کے ٹیسٹ کرکٹ کھلاڑیوں کی فہرست
 افغانستان کے ایک روزہ بین الاقوامی کرکٹ کھلاڑیوں کی فہرست
 افغانستان کے ٹوئنٹی 20 بین الاقوامی کرکٹ کھلاڑیوں کی فہرست

حوالہ جات 

1992ء کی پیدائشیں
افغانستان کے ایک روزہ کرکٹ کھلاڑی
افغانستان کے کرکٹ کھلاڑی
افغانستان کے ٹیسٹ کرکٹ کھلاڑی
بقید حیات شخصیات
صوبہ کندوز کی شخصیات
کرکٹ عالمی کپ 2015 کے کھلاڑی
ویکی ڈیٹا سے مطابقت رکھنے والی مختصر تفصیل